Almir Đikoli dobitnik nagrade za najbolji snimateljski rad za “Koncentriši se, baba”

Bosanskohercegovački direktor fotografije Almir Đikoli dobitnik je nagrade “Aleksandar Petković Petko” za najbolji snimateljski rad na 26. Festivalu autorskog filma u Beogradu, za film “Koncentriši se, baba” Pjera Žalice.

Žiri glavnog takmičarskog programa 26. Festivala autorskog filma radio je u sastavu scenaristica Elma Tataragić, glumac Leon Lučev i reditelj Marko Đorđević.Almir Đikoli je član Udruženja filmskih radnika, jedan od osnivača Asocijacije snimatelja u BiH, te asistent na predmetu kamera na Akademiji scenskih umjetnosti u Sarajevu.

Film KONCENTRIŠI SE, BABA Pjera Žalice otvorio je ovogodišnji, 26. Sarajevo Film Festival, a nastao je u produkciji Sarajevo Film Festivala, Obala Art Centra i Turske državne radio-televizije (TRT).